་ལ་འཇུག་པ་མང་ཡང་བར་དུ་ལམ་ལས་མི་ལྡོག་པ་
ཆེན་པོ་མི་སྣང་བས་འདི་གཉིས་གལ་ཆེ། དེ་བས་སྐབས་འདིར་བཟོད་པ་
ལ་ཁྲོ་བའི་ཉེས་དམིགས་དང་བཟོད་པའི་ཕན་ཡོན་གཉིས་ཀྱི་དང་པོ་སྤྱོད་
འཇུག་ལས་བསྐལ་པ་སྟོང་དུ་བསགས་པའི་དགེ་བ་ཁོང་ཁྲོ་གཅིག་གིས་
འཇོམས་པར་བཤད་པ་འདི་འཕགས་པ་དཔའ་བོས་མཛད་པ་ཇི་ལྟ་བ་
བཞིན་སྤྱོད་འཇུག་ཏུ་བཀོད་པར་སྣང་ངོ་། །གཞན་ཡང་འཇམ་དཔལ་རྣམ་
པར་རོལ་པའི་མདོ་ལས་བསྐལ་པ་བརྒྱར་བསགས་པའི་དགེ་བ་འཇོམས་
པར་གསུང་ལ། འཇུག་པར་ཡང་དེའི་རྗེས་སུ་འབྲངས་ནས་གསུངས་སོ། །
26

བློ་སྦྱོང་གི་སྐོར།
དེས་ན་བཟོད་པའི་ངོ་བོ་ཁོང་མི་འཁྲུགས་པ་ཡིན། ཁོང་འཁྲུགས་པ་ནི།
སེམས་བྱུང་སེམས་པའི་སྟེང་ནས་བཞག་པ་ཡིན་ལ། ཞེ་སྡང་གི་ལུས་ངག་
ལ་རྣམ་འགྱུར་ཐོན་པ་ཡིན་པས། དེས་ན་གང་གིས་བསྲེགས་ན་ཁོང་ཁྲོས་
བསྲེགས། གང་བསྲེགས་ན་བསོད་ནམས་ཆ་མཐུན་གྱི་དགེ་རྩ་རྣམས་
བསྲེགས་ལ། དམ་པ་གསུམ་གྱིས་ཟིན་པའི་དགེ་རྩ་རྣམས་མི་ཚིག་ཅེས་
འདོད་པ་ཡང་ཡོད། འཇིག་རྟེན་པའི་དགེ་རྩ་རྣམས་ཐ་ན་མགལ་དུམ་
ལའང་། ཁྲོ་ན་ཚིག་པར་བཞེད། ཐེག་དམན་ཐར་པ་ཆ་མཐུན་གྱི་དགེ་རྩ།
ཉན་རང་རྣམས་ཕན་ཚུན་གཅིག་ལ་གཅིག་སེམས་ཁྲོ་ན་ཚིག་པ་ལས་སོ་
སྐྱེ་ཐ་མལ་པ་ལ་ཁྲོ་ན་ཉམས་སྨད་པ་ལས་མི་ཚིག་ལ། བྱང་ཆུབ་སེམས་
དཔའ་ཞིག་ཉན་རང་ལ་ཁྲོས་ན་དགེ་རྩ་ཉམས་སྨད་པ་ལས་མི་ཚིག་སྟེ་
དཔེར་ན་ཤིང་གིས་ལྕགས་མི་གཅོད་པ་བཞིན་ནོ། །བྱང་ཆུབ་སེམས་དཔའ་
བྱང་ཆུབ་སེམས་དཔའ་ལ་ཁྲོས་ན་ལྕགས་ཀྱིས་ལྕགས་གཅོད་པ་བཞིན་
དགེ་བའི་རྩ་བ་ཐམས་ཅད་འཇོམས་འགྲོ་བས་དེ་ལ་བྱང་ཆུབ་སེམས་དཔའ་
ཚོགས་ལམ་པ་ཞིག་ས་ཐོབ་པ་ལ་ཁྲོས་ན་དགེ་རྩ་ཐམས་ཅད་ཚིག་འགྲོ་
བར་གསུང་ལ། གང་ཚིག་ན་སྦྱིན་པ་དང་། དཀོན་མཆོག་མཆོད་པ་དང༌།
སྐྱབས་འགྲོ་སོགས་ཚུལ་ཁྲིམས་ཀྱིས་བསྡུས་པའི་དགེ་རྩ་གཉིས་ཚིག་འགྲོ།
བརྩོན་འགྲུས་སོགས་ཕྱི་མ་གསུམ་མི་ཚིག་པར་ཨ་བུ་རིན་པོ་ཆེས་གསུངས།
དེས་ན་བསྐལ་པ་སྟོང་དུ་བསགས་པའི་དགེ་རྩ་འཇོམས་པར་གསུངས། སྐྱེ་
བོ་ཐ་མལ་བ་དང་ཉན་རང་གཉིས་ཡུལ་སྤྱི་ལ་ཁྲོ་བའམ་བྱང་སེམས་ལ་ཁྲོ་
27
17

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
བ་གཉིས་གང་རུང་དགོས་པར་གསུངས་ལ། བསྐལ་པ་བརྒྱར་བཤད་པ་
འཇུག་པ་ལས། གང་ཕྱིར་རྒྱལ་སྲས་རྣམས་ལ་ཁྲོས་པ་ཡི་སོགས། བྱང་
སེམས་ནང་ཕན་ཚུན་ཁྲོས་པ་ལྟ་བུ་ཞིག་དགོས་པར་འཇུག་འགྲེལ་ལས།
ཁོང་ཁྲོ་སྐྱེ་བའི་རྟེན་ནི་བྱང་སེམས་ཀྱིས་ཁྲོས་ན་ཡང་དགེ་རྩ་འཇོམས་ན་
བྱང་སེམས་མ་ཡིན་པས་བྱང་སེམས་ལ་ཁྲོས་ན་ལྟ་ཅི་སྨོས་ཞེས་གསུངས་
པའི་ཕྱིར། སྤྱིར་དགེ་བའི་རྩ་བ་འཇོམས་པ་ལ་བྱང་སེམས་ལ་ཁྲོས་པ་མི་
དགོས་ཏེ། བསླབ་བཏུས་ལས། འཕགས་པ་ཐམས་ཅད་ཡོད་པར་སྨྲ་བའི་
གཞུང་ལས། དགེ་སློང་དག་དགེ་སློང་གིས་འདི་ལྟར་སྐྲ་དང་སེན་མོའི་
མཆོད་རྟེན་ལ་ཡན་ལག་ཐམས་ཅད་ཀྱིས་ཕྱག་འཚལ་ཏེ་སེམས་དྭངས་
བར་བྱེད་པ་ལ་ལྟོས་བཙུན་པ་དེ་ལྟར་ལགས་སོ། །དགེ་སློང་དག་འདིས་ས་
ཅི་ཙམ་ཞིག་ནོན་པའི་འོག་དཔག་ཚད་བརྒྱད་ཁྲི་བཞི་སྟོང་ན་གསེར་གྱི་
འཁོར་ལོ་རྣམས་ལ་ཐུག་པའི་བར་ན་བྱེ་མ་ཇི་སྙེད་ཡོད་པ་དེ་སྙེད་དུ་དགེ་
སློང་འདིས་འཁོར་ལོས་བསྒྱུར་བའི་རྒྱལ་སྲིད་སྟོང་འགྱུར་དུ་ལོངས་སྤྱོད་
པར་འགྱུར་རོ་ཞེས་བྱ་བ་ནས། དེ་ནས་བཙུན་པ་ཉེ་བ་འཁོར་གྱིས་བཅོམ་
ལྡན་འདས་ག་ལ་བ་དེར་ལོགས་སུ་ཐལ་མོ་སྦྱར་བས་བཏུད་དེ་བཅོམ་ལྡན་
འདས་ལ་འདི་སྐད་ཅེས་གསོལ་ཏོ། །བཅོམ་ལྡན་འདས་ཀྱིས་དགེ་སློང་གི་
དགེ་བའི་རྩ་བ་དེ་ལྟ་བུར་ཆེ་བར་གསུང་ན་བཅོམ་ལྡན་འདས་དགེ་བའི་རྩ་
བ་དེ་དག་གང་དུ་ཟད་པ་དང་སྲབ་པ་དང་ཡོངས་སུ་བྱང་བ་དང་ཡོངས་སུ་
ཟད་པར་འགྱུར། ཉེ་བ་འཁོར་ཇི་ལྟར་ཚངས་པ་མཚུངས་པར་སྤྱོད་པ་ལ་རྨ་
28

བློ་སྦྱོང་གི་སྐོར།
བྱུང་བ་དང་རྨས་པར་བྱས་པ་དེ་ལྟ་བུ་ངས་མ་མཐོང་སྟེ། ཉེ་བ་འཁོར་དེས་
དགེ་བའི་རྩ་བ་ཆེན་པོ་འདི་དག་སྲབ་པ་དང་ཡོངས་སུ་བྱང་བ་དང་ཡོངས་
སུ་ཟད་པར་འགྱུར་རོ། །ཉེ་བ་འཁོར་དེ་ལྟ་བས་ན་ཅི་ནས་ཀྱང་མགལ་དུམ་
ལ་ཡང་སེམས་ཀྱིས་གནོད་པར་མི་བྱ་ན་རྣམ་པར་ཤེས་པ་དང་བཅས་པའི་
ལུས་ལ་ལྟ་ཅི་སྨོས་ཞེས་གསུངས་སོ། །དགེ་རྩ་བཅོམ་པའི་དོན་ནི་སྔར་གྱི་
དགེ་བ་རྣམས་ཀྱིས་འབྲས་བུ་མྱུར་དུ་བསྐྱེད་པའི་ནུས་པ་བཅོམ་ནས་
འབྲས་བུ་འབྱིན་པ་རྒྱང་བསྲིངས་ཏེ། སྔོན་ལ་ཞེ་སྡང་གི་འབྲས་བུ་འབྱིན་
པ་ཡིན་གྱི་ད་གདོད་རྐྱེན་དང་འཕྲད་ན་རང་རང་གི་འབྲས་བུ་མི་འབྱིན་པ་
མིན་ཏེ། འཇིག་རྟེན་པའི་ལམ་གང་གིས་ཀྱང་སྤང་བྱའི་ས་བོན་སྤོང་མི་ནུས་
ན་ཉོན་མོངས་པས་ས་བོན་སྤོང་བ་མི་སྲིད་པའི་ཕྱིར་རོ་ཞེས་འགའ་ཞིག་
བཞེད་ཀྱང་། རྒྱུ་མཚན་དེ་མ་ངེས་ཏེ། སོ་སོའི་སྐྱེ་བོས་གཉེན་པོ་སྟོབས་
བཞིས་མི་དགེ་བ་སྦྱང་བའི་དགེ་བ་ཡང་ས་བོན་སྤང་བ་མིན་ཡང་། ད་
གཟོད་རྐྱེན་དང་འཕྲད་ཀྱང་རྣམ་སྨིན་འབྱིན་པ་མི་སྲིད་པའི་ཕྱིར་དང་། རང་
རང་གི་རྣམ་སྨིན་བྱུང་ཟིན་ནས་ཟད་པའི་ལས་དགེ་མི་དགེ་ཡང་ས་བོན་
སྤང་བ་མིན་ཡང་ཕྱིན་ཆད་རྐྱེན་དང་འཕྲད་ནའང་ལོག་ལྟ་དང་ངན་འགྲོར་
སྐྱེ་བ་མི་སྲིད་པའི་རྒྱུ་མཚན་གསུམ་པོ་དེའི་ཕྱིར། ལས་ཀྱི་འབྲས་བུ་ལྕི་
གང་དང་སོགས་ཀྱིས་ལུང་དོན་ལྟར་དགེ་མི་དགེའི་ལས་གང་སྔོན་ལ་སྨིན་
ནས་རེ་ཞིག་ལས་གཞན་དེའི་འབྲས་བུ་སྨིན་པའི་གོ་བཀག་དེ་ཙམ་གྱིས་
དགེ་བའམ་མི་དགེ་བ་འཇོམས་པར་བཞག་མི་ནུས་ཤིང་དེ་ལྟར་མ་གསུངས་
29
29

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
པའི་ཕྱིར་རེ་ཞིག་རྣམ་སྨིན་རྒྱང་སྲིང་བ་ཙམ་དགེ་རྩ་བཅོམ་པའི་དོན་དུ་མི་
རུང་སྟེ་རུང་ན་མི་དགེ་བའི་ལས་སྟོབས་ལྡན་ཐམས་ཅད་དགེ་རྩ་འཇོམས་
བྱེད་དུ་ཐལ་བར་གྱུར་རོ། །དེས་ན་ལེགས་ལྡན་འབྱེད་ཀྱིས་སྔར་བཤད་པ་
ལྟར་མི་དགེ་བ་སྟོབས་བཞིས་སྦྲང་བ་དང་ལོག་ལྟ་དང་གནོད་སེམས་ཀྱིས་
དགེ་རྩ་བཅོམ་པ་གཉིས་ཀ་ས་བོན་ཉམས་པ་རྐྱེན་དང་འཕྲད་པས་ཀྱང་མྱུ་
གུ་མི་འབྱུང་བ་ལྟར་ད་གདོད་རྐྱེན་དང་འཕྲད་ཀྱང་འབྲས་བུ་འབྱིན་མི་ནུས་
པར་གསུངས་སོ། །དེ་ཡང་སྔར་བཤད་པ་ལྟར་སྡིག་པ་བསགས་པ་སྟོབས་
བཞིའི་སྦྱངས་པས་འདགས་ཀྱང་ལམ་གོང་མ་སྐྱེ་བ་བུལ་དུ་སོང་བ་མི་
འགལ་བ་ལྟར་ཁ་ཅིག་སྦྱིན་པ་གཏོང་བ་དང་ཚུལ་ཁྲིམས་སྲུང་བའི་འབྲས་
བུ་ལོངས་སྤྱོད་དང་ལུས་ཕུན་སུམ་ཚོགས་པ་འབྱུང་བ་ལྟ་བུ་ཞིག་བཅོམ་
ཡང༌། གཏོང་བ་དང་སྤོང་སེམས་ལ་གོམས་པའི་བྱེད་པ་རྒྱུ་མཐུན་གྱིས་
སླར་ཡང་སྦྱིན་པ་དང་ཚུལ་ཁྲིམས་ཀྱི་དགེ་རྩ་སྐྱེ་སླ་བ་འཇོམས་མི་ནུས་པ་
དང་། ཁ་ཅིག་ལ་ནང་གི་ཚུལ་ཁྲིམས་ལ་སོགས་པའི་བྱེད་པ་རྒྱུ་མཐུན་
རིགས་འདྲ་རྒྱུན་ཆགས་སུ་འབྱུང་བ་བཅོམ་ནས་ལུས་དང་ལོངས་སྤྱོད་ཕུན་
སུམ་ཚོགས་པ་འབྱུང་བ་མི་འཇོམས་པ་དང༌། ཁ་ཅིག་ལ་སྔར་བཤད་པ་
ལྟར་ལུང་བསྟན་ཐོབ་པའི་བྱང་སེམས་ལ་ཁོང་ཁྲོ་མ་སྐྱེས་ན་བསྐལ་པ་
གཅིག་གིས་རྫོགས་པར་བསྒྲོད་ནུས་པའི་ལམ་གྱི་རྟོགས་པ་འགའ་ཞིག་
ཁོང་ཁྲོའི་བསམ་པ་གཅིག་སྐྱེས་ན་ལམ་དེ་རྒྱུ་ལ་ཡོད་པ་མ་བཏང་ཡང་
བསྐལ་པ་གཅིག་གི་ཡུན་གྱིས་ལམ་བགྲོད་པ་བུལ་དུ་སོང་བ་ལྟ་བུ་སྟེ།
30

བློ་སྦྱོང་གི་སྐོར།
མདོར་ན་མི་དགེ་བ་འདག་པ་ལ་ཡང་དེའི་བྱེད་པ་གང་ཡིན་ཐམས་ཅད་
འདག་མི་དགོས་པ་དང་འདྲ་བར་དགེ་བ་བཅོམ་པ་ལ་ཡང་དེའི་བྱེད་པ་
གང་ཡིན་ཐམས་ཅད་འཇོམས་མི་དགོས་སྙམ་མོ། །འོན་ཀྱང་འདི་གལ་ཆེ་
བས་སངས་རྒྱས་ཉག་གཅིག་གི་ལུང་དང་དེ་ལ་བརྟེན་པའི་རིགས་པའི་
ལམ་གྱིས་དཔྱད་དགོས་སོ། །དེས་ན་དགེ་རྩ་འཇོམས་པ་ས་དང་མེ་ཆུ་
གཉིས་སྣོད་གཅིག་ལ་ཚོགས་མི་རུང་བ་བཞིན་བྱང་ཆུབ་ཀྱི་སེམས་ཡུལ་
ཕུད་རྗེས་འདོན་བྱེད། རང་འབྲས་དམྱལ་བའི་སྡུག་བསྔལ་མྱོང་བ་སོགས་
སོ༑ ༑ཕན་ཡོན་ནི་དེ་དག་ལྡོག་ཕྱོགས་རྣམས་དང་གཞན་ཡོད་པས་གཞུང་
རྣམས་ལས་ཤེས་པར་བྱའོ། །དེས་ན་ཚུལ་ཁྲིམས་ཀྱི་རྒྱུ་སྦྱིན་པ་ངོ་བོ་ཚུལ་
ཁྲིམས། བྱེད་ལས་བཟོད་པ་གསུམ་པོ་ཚུལ་ཁྲིམས་ཀྱི་རྒྱུ་འབྲས་སུ་བཤད་
པས་དང་པོ་ལམ་ལ་འཇུག་དུས་ཀྱི་སྦྱོར་བའི་གེགས་འཁོར་བ་ལས་མི་
འཕགས་པར་བྱེད་པའམ་མི་འདའ་བར་བྱེད་པ་ལོངས་སྤྱོད་དང་ཁྱིམ་ལ་
ཆགས་པ་ཡིན་པས་དེའི་གཉེན་པོ་ལ་སྦིན་པ་ཚུལ་ཁྲིམས་གཉིས་ཀྱིས་ཚུལ་
ཁྲིམས་ཀྱི་སྐབས་སོ་ཐར་གྱི་ལྟུང་བ་སྡེ་ལྔ་པོ་ཐམས་ཅད་དང་བྱང་སེམས་
ཀྱི་ལུགས་གཉིས་གང་རུང་ཐམས་ཅད་ཡིན་ཀྱང་སྐབས་འདིར་ལྟུང་བ་སྡེ་
ལྔ་པོ་ཕམ་པའི་སྡེ་བཞི་ལས་མ་བྱིན་པ་ལེན་པའི་ཕམ་པའི་སྐབས་ལ་
དཔྱད་པ་ནི། སོ་སོར་ཐར་པ་ལས་ཀྱང་དགེ་སློང་གང་གཞན་དག་ནི་གྲོང་ན་
འདུག་པའམ། དགོན་པ་བ་འདུག་པས་མ་བྱིན་པར་རྐུ་བའི་གྲངས་སུ་
གཏོགས་པ་བླངས་ན་ཅི་ཙམ་མ་བྱིན་པར་བླངས་པས་དེ་རྒྱལ་པོའམ། བློན་པོ་
31

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
ཆེན་པོས་བཟུང་ནས་དེ་ལ་འདི་སྐད་ཅེས། ཀྱེ་མི་ཁྱོད་རྐུན་མའོ། བྱིས་པའོ།
བླུན་པའོ། །རྐུ་བའོ་ཟེར་ཞིང་གསོད་དམ་འཆིང་ངམ། སྐྱུགས་ཀྱང་ཏེ། དགེ་
སློང་དེ་ལྟར་མ་བྱིན་པར་ལེན་ན་དགེ་སློང་དེ་ཕམ་པར་འབྱུང་བ་ཡིན་གྱི་
གནས་པར་མི་བྱའོ། །ཞེས་གསུངས་པས། གཞི་བསམ་སྦྱོར་བ་མཐར་
ཐུག་བཞི་ཚང་ན་ཕམ་པར་འགྱུར་གྱི་དེ་མ་ཚང་ན་སྦོམ་པོར་འགྱུར་རོ། །
ཚད་ཅི་ཙམ་ན་མ་ཤ་ཀ་ལྔའི་ཚད་ཙམ་སྟེ། འཕགས་པས་ཀརྴ་པ་ཎི་བཞི་ཆ་
བརྐུས། དེ་བརྐུས་ཚུལ་ཁྲིམས་ཞིག་པར་འགྱུར་གསུངས་པས། འདི་ལ་
འདོད་པ་མི་འདྲ་བ་དུ་མ་ཡོད་ཀྱང་། རྒྱལ་པོ་རྨ་བྱ་བའི་དུས་ཀྱི་ཟོང་གསེར་
སྐར་མ་ལྔའི་དོང་ཚེ་ཞིག་གི་བཞི་ཆ་སྐར་མ་གང་དང་དེའི་བཞི་ཆ་ཙམ་མ་
བྱིན་པར་བླངས་ན་ཕམ་པར་འགྱུར་རོ། །དེ་ཡང་ཉེས་པའི་ཚད་དེ་རྒྱལ་པོའམ་
བློན་པོ་ཆེན་པོས་བཟུངས་ནས། ཀྱེ་མི་ཁྱོད་འཇབ་བུའི་ལེན་པའི་རྐུན་
མའོ། །རང་གི་མི་ཤེས་པའི་བྱིས་པའོ། །ལུང་འབོགས་པ་མི་ཤེས་པའི་བླུན་
པོའོ། །མཐུས་རྐུ་བའོ་ཟེར་ཞིང་གསུངས་པ་དང༌། འོག་ཏུ་རིན་པོ་ཆེ་དང༌།
དེ་ལས་གཞན་པའི་ཚོང་བྱེད་པའི་སྤང་ལྟུང་སྐབས། སོ་སོར་ཐར་པ་ལས།
ཡང་དགེ་སློང་གང་མངོན་མཚན་ཅན་གྱི་སྤྱོད་པ་རྣམ་པ་སྣ་ཚོགས་བྱེད་ན་
སྤང་བའི་ལྟུང་བྱེད་དོ། །ཞེས་པའི་སྐབས་རྒྱལ་ཚབ་རྗེས། སྐྱེད་བྱིན་པའི་
ཚེ་ན་ལྟུང་བའོ་གསུང་ལ། ཡང་དགེ་སློང་གང་ཉོ་ཚོང་རྣམ་པ་སྣ་ཚོགས་
བྱེད་ན་སྤང་བའི་ལྟུང་བྱེད་དོ་ཞེས་གསུངས་པས། ཉོ་ཚོང་བྱེད་ན་སྤང་ལྟུང་
དང་ཕམ་པ་གང་དུ་འགྱུར་བསམ་ན། མདོ་རྩ་བ་ལས། རྙེད་པ་འདོད་པས་
32

བློ་སྦྱོང་གི་སྐོར།
ཚོང་བུན་བྱེད་པ་ལ་ལྟུང་བ་འབྱུང་ངོ༌། །དེ་ཡང་བསྐྱེད་བྱིན་ན་ལྟུང་བའོ་
གསུངས་པས་བུ་ལོན་བཏང་བའི་སྐྱེད་བདག་པོས་བྱིན་ན་སྤང་ལྟུང་དང་
གཡོ་སྒྱུའི་སྒོ་ནས་ཚོང་བྱས་མ་བྱིན་པའི་དངོས་པོ་བླངས་ན་ཕམ་པར་འགྱུར་
པའི་སེམས་དག་གིས་གཞན་ལ་གོ་བར་བྱས་ཏེ་བླང་ན་ལྟུངས་བ་མེད་དོ། །
རྐུ་སེམས་མེད་པར་གཞན་གྱིས་རྐུ་སེམས་མེད་པར་གཞན་བླངས་ཀྱང་ངོ་
ཏེ་མདོ་རྩ་བ་ལས། རང་གི་དང་བརྙ་བའི་སེམས་དང་ཡིད་དང་ཡིད་བཅུག་
གསུངས་པས། སེམས་པ་དེ་གསུམ་པོ་ལས་གཞན་གཡོ་སྒྱུའི་སྒོ་ནས་ཚོང་
བྱེད་ན་ཕམ་པའོ། །འདུལ་བ་ལས། བཙུན་པ་རྐུ་བ་ལ་རྣམ་པ་དུ་མཆིས།
ཉེ་བར་འཁོར་དྲུག་སྟེ། ནན་ཁུགས་ཀྱིས་རྐུ་བ་དང༌། སྒྱུ་ཐབས་ཀྱིས་རྐུ་བ་
དང་། གཏམ་པ་རྐུ་བ་དང་། ཕྱིར་བསབ་པ་རྐུ་བ་དང༌། དངན་འཐེན་གྱི་རྐུ་
བ་དང༌། ཆོས་རྐུ་བའོ། །བཙུན་པ་བཅོམ་ལྡན་འདས་ཀྱིས་གང་རྐུ་བ་དྲུག་
པོ་འདི་རྣམས་གསུང་ན་འདི་རྣམས་ཀྱི་ནང་ནས་དུ་ཞིག་མཐའི་ལྟུང་བར་
འགྱུར། ཉེ་བར་འཁོར་ཆོས་སྐུ་བ་མ་གཏོགས་པ་གཞན་ཐམས་ཅད་ཀྱིས་
མཐའི་ལྟུང་བར་འགྱུར་རོ་གསུང་བས་ཆོས་རྐུ་བ་ནི་ཉེས་མེད་དང་སྒྱུ་ཐབས་
ཀྱིས་རྐུ་བ་གཉིས་ཏེ་ཆོམ་རྐུན་དང་དོར་བྱེད་པ་གཉིས་གསུངས་པའི་དོར་
བྱེད་པ་སྦྱོར་བ་ལ་དོར་བྱེད་པ་ནི་ཚོང་གི་སྒོ་ནས་ལེན་པ་ཡིན་ཏེ་མདོ་རྩ་
ལས་སྤྲིངས་ཡིག་ལ་སོགས་པ་ལ་ནི་ན་སྨད་པ་མེད་དོ་ཞེས་གསུངས་པའི་
ཕྱིར། ཡང་དེ་ལས་གསང་སྔགས་དང་སྨན་དག་གིས་དབུལ་དུ་བཅུག་ན་
ཡང་ངོ་གསུངས་པས། ཁོའི་སེམས་བསྒྱུར་བའི་ཐབས་སྣ་ཚོགས་པའི་སྒོ་
33

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
ནས་རང་གི་རྫས་ལ་རིན་ཐང་ཆེན་པོ་གདབ་སྟེ་བླངས་ན་ཕམ་པར་འགྱུར་བ་
ལ་དོགས་པ་མེད་དོ། །ཉོ་ཚོང་གི་སྐབས་ཆོས་གོས་སོགས་མེད་པའི་དགེ་
སློང་གིས་རིན་ཡོད་ན་ཇི་ལྟར་ཉོ་ན་མདོ་རྩ་བ་ལས་ཁྱིམ་པ་ཉོར་གཞུག་
གོ༑ ༑ལན་གསུམ་གྱི་བར་དུ་ཚིག་བརྗོད་པར་བྱའོ། །ཟོང་ལ་བརྩེགས་པ་
གཞན་དོན་དུ་ཡང་མི་བྱ་སྟེ་དཀོན་མཆོག་གསུམ་ནི་མ་གཏོགས་སོ་
གསུངས་པས། བརྩེགས་པ་ནི་ཉོ་བའི་ཚེ་ཅུང་ཟད་བསྐྱེད་པ་དང་།
བའི་ཚེ་ཕ་རོལ་པོའི་རྫས་ལ་ཅུང་ཟད་འབྲི་བ་གཞན་དོན་ལ་ཡང་མི་བྱ་ན་
རང་དོན་ལྟ་ཅི་སྨྲོས། དཀོན་མཆོག་གི་ཆེད་དུ་མདོ་རྩ་ལས་དགེ་འདུན་གྱི་
རྫས་དེ་སྤོགས་པ་ལ་དགེ་འདུན་གྱི་ལས་བྱེད་པ་ལ་གཏད་དོ། །རྒན་རབ་
འཚོང་
རྒན་བར་པ་དག་ལ་མ་ཞུས་པར་དགེ་འདུན་གྱི་དོན་དུ་བརྩོན་པ་མི་བྱའོ། །
དེའི་ཚིག་ཡི་གེར་བྲིས་པའི་དམ་བཞག་ལ་ནན་ཏན་བྱའོ། །ཞེས་དང་།
གཏའ་ཉིས་བླང་བར་བྱའོ། །དཔང་པོ་དང་ལོ་དང་ཟླ་བ་སོགས་ནས་སྐྱེ་
རྣམས་དཔང་རྒྱར་བྲིས་ནས་སོ། །རྒྱུས་ཤེས་པ་གཞན་པ་དག་ལ་ཡང་ཁོང་
དུ་ཆུད་པར་བྱའོ། །ཞེས་གསུངས་པ་རྣམས་དཀོན་མཆོག་གི་རྫས་ལ་དེ་ལྟར་
བུ་ལོན་བསྐྱེད་པ་ལས་རང་དོན་གྱི་བསམ་པས་བུ་ལོན་ལྟ་བུ་ཁེ་སྐྱེད་རང་
གཞན་གཉིས་ཀས་ཤེས་པ་ཞིག་བླངས་ན་ལྟུང་བྱེད་དང་། རང་གས་ཤེས་
ཤིང་ཕ་རོལ་པོས་མི་ཤེས་པའི་སྒོ་ནས་ཚོང་གི་ཁེ་སྐྱེད་ལེན་ན་ཕམ་པར་
འགྱུར་བ་ཡིན་ནོ། །འདི་དག་ནི་རིག་པའི་སྒོ་ཙམ་སྟེ། རྒྱས་པར་འདུལ་བ་
གཞུང་དང་ཞུ་བ་དང་ཕྲན་ཚེགས་ཀྱི་སྐབས་ལ་ཞིབ་ཏུ་དཔྱད་པར་བྱའོ། །
34

བློ་སྦྱོང་གི་སྐོར།
གཞན་ཟླ་བའི་ཞབས་ཀྱིས་ཚུལ་ཁྲིམས་ཀྱི་སྐབས་མི་དགེ་བ་བཅུ་སྤང་བ་
ལ་ཚུལ་ཁྲིམས་སུ་བཤད་པས་ཚོང་ལ་མི་ཚངས་པར་སྤྱོད་པ་མ་གཏོགས་
པའི་མི་དགེ་བ་དགུ་པོ་ཚང་བར་གསུངས་པ་རྣམས་ལ་བསམ་བློ་ལེགས་
པར་གཏང་དགོས་པར་མངོན། ཨ་ཛི་རོང་པ་བླ་མ་ཨ་དགེ་ཞེས། །བདེན་
མིན་རྫུན་མིན་སྒྱུ་འདྲའི་སྐྱེས་བུ་དེས། །ནན་ཏན་བསྐུལ་ཞིང་དོན་གཉེར་
བྱེད་པའི་ངོར། །གཞུང་མང་ཐོས་ཤིང་ཉམས་སུ་མ་ལོན་ཞིང་། །ཁ་བཤད་
ནེ་ཙོའི་འདོན་པའི་སྒྱུ་ཐབས་མ